***Alvin og gjengen 2*** (Org. tittel:***Alvin and the chipmunks: The Squeakquel***) er den andre filmen i serien om *Alvin og gjengen*. Den handler om tre jordekorn som har blitt rockestjerner, og på den ene konserten i Paris, Frankrike blir *faren* deres, **Dave Seville** skadet og lagt inn på sykehus, så guttene må bli passet på av fetteren til Dave, Toby. Bestemoren hans blir også lagt inn på sykehuset så nå er det opp til den rotete og klønete fetteren å passe på dem. Alvin, Simon og Theodore må begynne på skolen sammen med de vanlige ungene. Filmen er en oppfølger til Alvin og gjengen fra 2007. Den ble publisert på amerikansk kino den 23. desember 2009 av film-selskapet 20th Century Fox. Hovedrollene spilles av blant andre Zachary Levi, David Cross, Jason Lee og Justin Long.

Sammendrag
----------

Under en veldedighetskonsert i Paris, Frankrike blir Dave alvorlig skadet. Når Dave ligger på sykehus ber han sin tante, Jackie, om å ta vare på Alvin og resten av gjengen. De skal også begynne ved en skole, West Eastman High School. Men når tante Jackie også havner i en ulykke, havner gjengen hos Toby, Jackies barnebarn. I mellomtiden bor Ian Hawke, som har blitt hjemløs og fullstendig blakk etter den første filmen, i kjelleren til JETT Records. Tre syngende kvinnelige jordekorn, Brittany, Jeanette og Eleanor, kjent under navnet *The Chipettes*, blir oppdaget og ansatt av Ian Hawke i et forsøk på å gjenopplive karrieren hans. På skolen blir Alvin, Simon og Theodore latterliggjort og mobbet av enkelte elever. Skolens rektor Rubin, er en stor fan av musikken deres. Hun hjelper dem med å melde dem på en musikk-konkurranse mellom forskjellige skoler, som heter Battle of the Bands.

På en generalprøve til denne musikk-konkurransen dukker plutselig Ian Hawke opp og introduserer sine nye stjerner, The Chipettes. Alvin og gjengen blir sjokkerte over å se jentene samarbeide med Ian. Det blir raskt rivalisering mellom sangerne når Ian overbeviser rektor Rubin om å la "The Chipettes" konkurrere i Battle of the Bands. Begge gruppene ønsker å representere skolen i Battle of the Bands, og rektor Rubin setter opp en konsert, for at de to gruppene skal konkurrere mot hverandre om hvem skal representere skolen i selve Battle of the Bands. I mellomtiden blir Alvin populær blant de andre elevene, og han blir med på skolens fotballag. Men han vet ikke at neste fotball-kamp går samtidig som en konsert sammen med gjengen. Under konserten forteller Theodore og Simon til fansen deres at Alvin ikke kan komme, og at gjengen derfor ikke kan opptre. Dette fører til en seier for de kvinnelige The Chipettes. Når Alvin endelig dukker opp lenge etter at konserten er over, finner han konsert-salen helt tom. Alvin forsøker å be gjengen sin om unnskyldning for at at han sviktet dem, men de ignorerer ham.

Theodore besøker en dyrehage dagen etter, og Alvin og Simon reddet ham fra en ørn. Dette fører til at de tre blir venner igjen. The Chipettes får i oppdrag om å åpne en konsert for Britney Spears, samme kveld som Battle of the Bands skal avholdes. Deres manager, Ian Hawke, overbeviser dem om å dumpe konkurransen ved skolen, og heller opptre ved konserten som han mener er langt viktigere for dem. The Chipmunks og The Chipettes velger istedet å opptre sammen under Battle of the Bands ved skolen. Dave kommer fra sykehuset for å se gjengen under konkurransen, og han er positiv til at "The Chipettes" skal flytte inn sammen med Alvin og gjengen.

Opprinnelige stemmer
--------------------

* Justin Long som Alvin Seville.
* Christina Applegate som Brittany Miller.
* Matthew Gray Gubler som Simon Seville.
* Anna Faris som Jeanette Miller.
* Jesse McCartney som Theodore Seville.
* Amy Poehler som Eleanor Miller.
* Zachary Levi som Toby Seville.
* David Cross som Ian Hawke.
* Jason Lee som Dave Seville.
* Wendie Malick som Dr. Rubin.
* Anjelah Johnson som Julie Ortega.
* Kevin G. Schmidt som Ryan Edwards.
* Chris Warren, Jr. som Xander.
* Bridgit Mendler som Becca Kingston.
* Alexandra Shipp som Valentina.
* Aimee Carrero som Emily.
* Brando Eaton som Jeremy Smith.
* Kathryn Joosten som tante Jackie.
* Ross Bagdasarian Jr. som Alvin Seville.
* Steve Vining som Simon Seville.
* Janice Karman som Theodore Seville / The Chipettes.

Norske stemmer
--------------

* Espen Reboli Bjerke som Toby Seville
* Christian Skolmen som Ian Hawke
* Stig Henrik Hoff som Dave Seville
* Lena Meieran som Rektor Rubin
* Benedikte Kruse som Julie
* Unn Vibeke Hol som Tante Jackie
* Lars Berteig Andersen som Ryan
* Espen Sandvik som Alvin
* Christoffer Staib som Simon
* Erik Skøld som Theodore
* Siri Nilsen som Brittany
* Suzanne Paalgard som Jeanette
* Malin Pettersen som Eleanor

Referanser
----------

1. 1 2 3 4 5   (på cs) *ČSFD*, 2001, Wikidata Q3561957,
2. 1 2   nmhh.hu[Hentet fra Wikidata]
3. ↑   (på en) *Box Office Mojo*, Wikidata Q223142,
4. ↑   Internet Movie Database, www.imdb.com, verkets språk engelsk, besøkt 14. april 2017[Hentet fra Wikidata]

Eksterne lenker
---------------

* (en) Alvin and the Chipmunks: The Squeakquel – kategori av bilder, video eller lyd på Commons Rediger på Wikidata
* (en) *Alvin og gjengen 2* på Internet Movie Database Rediger på Wikidata

* (no) *Alvin og gjengen 2* hos Filmfront Rediger på Wikidata

* (sv) *Alvin og gjengen 2* i Svensk Filmdatabas Rediger på Wikidata

* (da) *Alvin og gjengen 2* i Danmark Nationale Filminstitut Rediger på Wikidata

* (en) *Alvin og gjengen 2* på AllMovie Rediger på Wikidata

* (fr) *Alvin og gjengen 2* på Allociné Rediger på Wikidata

* (nl) *Alvin og gjengen 2* på MovieMeter Rediger på Wikidata

* (en) *Alvin og gjengen 2* på Turner Classic Movies Rediger på Wikidata

* (en) *Alvin og gjengen 2* på American Film Institute Rediger på Wikidata

* (en) *Alvin og gjengen 2* på Rotten Tomatoes Rediger på Wikidata